cyanic-selkie/wikianc huggingface dataset:
Ziepes
Ziepes ir anjonu virsmas aktīvas vielas, kas kopā ar ūdeni tiek izmantotas mazgāšanai, var būt cietā vai šķidrā veidā. Pēc ķīmiskā sastāva ziepes ir taukskābju nātrija vai kālija sāļi, kas tiek iegūti, iedarbojoties uz eļļām vai taukiem ar spēcīga sārma (visbiežāk ar nātrija hidroksīda) šķīdumu pārziepošanas procesā, otrs reakcijas produkts ir glicerīns. Pārziepošanās procesā tauki pirmie tiek izšķīdināti brīvajās taukskābēs, kuras savienojas ar sārmu, lai radītu neapstrādātas ziepes. Glicerīns ir atbrīvots un ir vai nu atstāts vai arī atdalīts kā noderīgs blakusprodukts. Mūsdienās ziepes bieži tiek aizstātas ar citiem tīrīšanas līdzekļiem (detergentiem). Ziepes ir pamatsastāvdaļa taukainākajām ziedēm, kas parasti ir kalcija ziepju vai litija ziepju un minerāleļļu emulsijas. Šīs ziedes ir plaši izmantotas. Daudzas citas metālisku vielu saturošas ziepes arī ir noderīgas, sevišķi tās, kurās ir alumīnijs, nātrijs vai to savienojumi. Šādas ziepes ir arī lietotas eļļu viskozitātes palielināšanai. Senos laikos smērvielas tika pagatavotas arī no kaļķa un olīveļļas.
Balvi
Balvi ir pilsēta Latgales ziemeļaustrumos, Balvu novada centrs. Izvietojusies starp Balvu un Pērkonu ezeriem pie tos savienojušās Bolupes, autoceļu P35 un P47 krustojumā. Attālums līdz Rēzeknei — 80 km, līdz Rīgai — 219 km.
Balvi ir salīdzinoši jauna pilsēta, tomēr tās kā apdzīvotas vietas vēsture veidojusies vairāku gadsimtu garumā. Atpazīstamākie pilsētas objekti ir muižas pils ēka ezera krastā, 19. gadsimtā veidotais muižas parks un savdabīgās akmeņu kompozīcijas Lāča dārzā. Par pilsētas simbolu balvenieši uzskata strūklaku „Ūdensroze” skvērā, bet svinīgos valsts svētku brīžos iedzīvotāji pulcējas pie pieminekļa kritušajiem Latgales partizāniem.
Nosaukums
Iespējams, nosaukumu Balviem devuši Balvu ezers un Bolupe. Pastāv arī hipotēze par pilsētas nosaukuma izcelšanos no vārda "balva".
Vēsture
Senatnē Balvu apkārtne ietilpa Atzeles valsts Bērzpils pilsnovadā (Berezne) vai Purnavas pilsnovadā, vēlāk Rīgas arhibīskapijas austrumu pierobežā. Pēc 1629. gada Inflantijas vaivadijas Viļakas trakta teritorijā.
Ap 1765. gadu dibināta Balvu muiža, 1783. gadā pieminēta Balvu sādža. 1865. gadā Balviem piešķīra ciema tiesības un atļāva rīkot gadatirgus, 1906. gadā ciemu atdalīja no muižas. Ciema attīstību veicināja 1902. gadā atklātā Sitas-Pitalovas dzelzceļa līnija ar dzelzceļa staciju Bolovsku (no 1919. gada - Bolviem, no 1934. - Balviem). 20. gadsimta sākumā Balvi jau bija izauguši par pagasta centru. Ziemeļlatgales atbrīvošanas operācijas laikā 1920. gada janvārī Balvos atradās Latgales divīzijas štābs. 1925. gadā Balvi ieguva biezi apdzīvotas vietas, 1926. gadā — miesta, bet 1928. gadā 11. februārī — pilsētas tiesības, un tādējādi kļuva par pirmo pilsētu Jaunlatgales apriņķī. 1935. gadā Balvos bija 2024 iedzīvotāji, no kuriem 72% latviešu. 1938. gada 12. oktobrī tika apstiprināts Balvu pilsētas ģerbonis. Otrā pasaules karā no Balviem līdz Gulbenei stiepās Vērmahta aizsardzības līnija, 1944. gada jūlija-augusta kauju laikā vācu karaspēks nodedzināja bijušo muižas pili ar tajā iekārtoto kara hospitāli. 1950. gadā Balvi kļuva par jaunizveidotā Balvu rajona centru. 2009. gadā pēc administratīvi teritoriālās reformas - par Balvu novada centru.
Patiesība
Patiesība ir visa tā informācija, kas atbilst īstenībai (realitātei) un faktiem, kā arī visi tie apgalvojumi, kas ir patiesi. Kādā noteiktā zinātnē patiesība ir visa tā informācija, ko var loģisku un pareizu spriedumu ceļā izvest no šīs zinātnes pamatpieņēmumiem. Vispārīgi pretējais patiesībai ir nepatiesība vai meli.
Balvi
Iedzīvotāju skaita izmaiņas
Esošajās robežās, pēc CSP un OSP datiem.
Patiesība
Tā, piemēram, ja kādā grozā ir 3 āboli, tad patiesība ir tā, ka grozā ir vismaz viens ābols, patiesība ir arī tā, ka eksistē tāds grozs, kurā ir 3 objekti, un tā tālāk. Apgalvojumi, ka šajā grozā ir 5 āboli vai ka grozā ir tikai bumbieri nav patiesība, tie ir nepatiesi apgalvojumi.
Balvi
Kultūra
Balvu pilsēta ir Ziemeļlatgales kultūras centrs. Balvos noris svarīgākie novada pasākumi. Svarīgas kultūrpasākumu norises vietas ir Kultūras nams, Lāča dārzs un estrāde
Patiesība
Patiesības teorijas
Pastāv daudz un dažādas patiesības teorijas. Katrai teorijai piemīt savi trūkumi. Daudzās teorijās pamatdoma ir tā, vai patiesība ir absolūta vai relatīva. Kā divas pamatteorijas bieži izdala atbilstības jeb korespondences teoriju un saskaņotības jeb koherences teoriju.
Balvi
Izglītības iestādes
Balvos atrodas septiņas izglītības iestādes: Balvu Valsts ģimnāzija, Balvu amatniecības vidusskola, Balvu pamatskola, Balvu vakara maiņu vidusskola, Balvu Mākslas skola, Balvu Mūzikas skola un Balvu Sporta skola.
Patiesība
Atbilstības teorija
Atbilstības teorijā patiesību izprot kā atbilstību starp izteikumu (domu, ideju) un lietu (objektu). Šo teoriju parasti saista ar Akvīnas Tomu vai Aristoteli, tāpēc dažreiz dēvē arī par klasisko teoriju. Patiesībā Aristotelis šo teoriju nav aprakstījis, bet filozofi uzskata, ka to var nolasīt no viņa darbiem, piemēram, viņa darbā "Metafizika". Savukārt Akvīnas Toms izmantoja formulu veritas est adaequatio rei et intellectus, kas tulkojumā nozīmē ‘patiesība ir saskaņa starp lietu un prātu’. Tas norāda, ka bez īstenības pastāv arī domas par to, un patiesība ir tad, ja starp tām pastāv atbilstība. Šī teorija ir plaši izplatīta arī tāpēc, ka tā ir viegli saprotama.
Balvi
Sports
1961. gadā tika atvērta Balvu pilsētas Bērnu un jaunatnes sporta skola, kurai Balvos sākotnēji bija vieglatlētikas un riteņbraukšanas, vēlāk arī klasiskās cīņas un smaiļošanas un kanoe airēšanas nodaļas. Skolā ir 25 m pelbaseins.
Patiesība
Saskaņotības teorija
Savukārt saskaņotības teorijā patiesība ir aplūkota kā izteikumu saskaņotība kādas sistēmas ietvaros. Tā norāda, ka visiem spriedumiem noteiktā sistēmā jābūt tādiem, lai starp tiem savā starpā pastāvētu savstarpēji pamatojumi.
Balvi
Sports
Futbola komanda “Balvi” spēlē Latvijas 2. līgā, 3. līgā spēlē komanda “Balvi-2” un ir Sporta skolas bērnu un junioru komandas dažādās vecuma grupās.
Patiesība
Citas teorijas
Bez atbilstības un saskaņotības teorijas pastāv arī citas teorijas, piemēram, pragmatisma teorija, kur galvenā atziņa ir patiesības derīgums, vai konstruktīvisma teorija, kur patiesība tiek konstruēta, veidojoties sociālajos procesos.
Balvi
Apskates objekti
Balvu Novada muzejs atrodas rekonstruētajā Balvu muižas klētī. Tajā saglabātas muižas ļaužu mūrētās pagraba velves, senatnīgas klēts durvis un vietējo meistaru gatavotas mēbeles, izveidota izstāžu zāle ar jumta logiem, apskatāmas izstādes par novada senatni un jauno mākslinieku darbiem.
Patiesība
Patiesība loģikā
Loģikā izteikumi var būt patiesi vai aplami. Loģiskā patiesība ir viens no fundamentālajiem jēdzieniem šajā jomā, un pastāv vairākas atšķirīgas teorijas par tās dabu. Loģiskā patiesība ir apgalvojums, kas ir patiess un paliek patiess. Nereti tiek veidotas patiesības tabulas, kurās uzskatāmi redz, vai apgalvojums ir patiess vai aplams. Lai noskaidrotu, vai apgalvojums ir patiess, vajadzīgi patiesības kritēriji. Klasiskajā loģikā ir pieņemts patiesības vērtību apzīmēt ar 1 vai T, ja apgalvojums ir patiess, un ar 0 vai ⊥, ja apgalvojums ir aplams.
Patiesība matemātikā
Matemātikā izmanto divas teorijas. Viena ir pierādījumu teorija, kad patiesība tiek iegūta, balstoties uz iepriekš zināmiem apgalvojumiem. Otra ir modeļa teorija.
Balvi
Apskates objekti
Balvu muiža pazīstama ar savu skanīgo un akustiski kvalitatīvo koncertzāli. Līdz 2010. gadam muižas ēkā atradās Balvu pamatskola, šobrīd tā ir iestāde, kurā apkopots profesionālās, augstākās izglītības un mūžizglītības piedāvājums.
Muižas parks Balvu ezera krastā, kas veidots 19. gadsimta otrajā pusē, ir kļuvis par vietu kultūras pasākumiem vasarā. Tur atrodas Balvu brīvdabas estrāde, kur notiek koncerti un teātra izrādes. Parkā aplūkojama ūdens triece jeb savdabīgs „mūžīgais dzinējs”, kas darbojas bez elektrības, liekot ūdenim plūst no Balvu ezera augšup kalnā. Parkā esošais vides objekts “Gaiss” no 324 vēja stabulēm un 48 vēja zvaniem ir lielākais vēja zvanu ansamblis pasaulē.
Balvu evaņģēliski luteriskās baznīcas pamatakmens iesvētīts 1914. gadā. Būvniecības darbu vadību uzņēmās toreizējais mācītājs Kārlis Irbe. Baznīcas zvans, kurš sver 530 kg, izliets Vācijā. Baznīcā atrodas vairāki kultūrvēsturiski nozīmīgi lietišķās un tēlotājmākslas darbi.
Balvu Romas katoļu baznīca ir viena no vecākajām celtnēm Balvos – celta pirms vairāk kā 200 gadiem. Ievērojama ar īpatnējo arhitektonisko veidolu, jo sākotnēji celta pēc pareizticīgo baznīcu parauga. Baznīca atjaunota 2004. gadā, un tā ir Valsts nozīmes arhitektūras piemineklis.
Piemineklis Latgales partizānu pulka kritušajiem karavīriem atklāts 1938. gadā, tā autors K. Jansons. Piemineklis gāzts vairākkārt un to atjaunoja autora dēls Andrejs Jansons 1993. gadā.
Jangstauna
Jangstauna (en) ir pilsēta Ohaio štatā, ASV. Atrodas 105 km uz dienvidaustrumiem no Klīvlendas un 100 km uz ziemeļrietumiem no Pitsburgas. Pilsēta ir Mahoningas apgabala administratīvais centrs.
Eksotoksīni
Eksotoksīni ir toksīni, ko izdala baktērijas. Eksotoksīni izdalās apkārtējā vidē no dzīvām baktērijām un tiem ir specifiska ietekme uz organismu. Eksotoksīnus galvenokārt izdala grampozitīvas baktērijas, pēc ķīmiskās uzbūves eksotoksīni ir olbaltumvielas. Atsevišķas baktērijas izdala ļoti spēcīgus toksīnus, piemēram, Clostridium botulinum producē spēcīgu toksīnu – botulīnu, tas var attīstīties nepietiekami vai nepareizi apstrādātos konservos, tā nāvējošā deva ir 0,1-1,0 mg. Botulīns ir neirotoksisks, rada muskuļu paralīzi. Šo toksīna īpašību plaši izmanto kosmetoloģijā. Botulīna toksīnu attīra un veido sterilu produktu. Atšķaidītu toksīnu injicē ādā, tas rada pagaidu daļēju muskuļu paralīzi noteiktā apgabalā, jo tiek bloķēta nervu impulsu pārvade. Muskuļu paralīze ilgst apmēram trīs mēnešus. Citi baktēriju izdalīti eksotoksīni izraisa stingumkrampjus, difteriju, pārtikas toksikoinfekcijas u.c.
Top of the World
Top of the World ir amerikāņu grupas Pussycat Dolls singls no albuma Doll Domination. Dziesma tika izdota iTunes. Singls tika izmantots kā MTV realitātes šova The City tituldziesma. ”Top of the World” netika iekļauta albuma Doll Domination oriģinālajā dziesmu sarakstā. Singls iekļuva ASV topos, neskatoties uz to, ka tas netika atskaņots radio, tam nav oficiāla videoklipa un tas netika reklamēts. Dziesma tika iekļauta 2009. gadā atkal izdotajā Doll Domination albumā, Austrālijā dziesma tika iekļauta Doll Domination 2.0 izdevumā, bet tā netika iekļauta nevienā Lielbritānijas vai Īrijas izdevumā. Vokālus dziesmā iedziedājusi ne tikai Nikola Šercingere, bet arī Džesika Suta un Melodija Torntona.
Motor Music
Motor Music ir vācu skaņu ierakstu studija, kas izveidota 20. gs 90. gadu sākumā. Ir filiāles Hamburgā un Berlīnē. Pārsvarā nodarbojas ar rokmūzikas ierakstīšanu. Studija dibināta 1994. gadā un līdz 2004. gadam bija Universal Music Group apakšuzņēmums.
Šo skaņu ierakstu studiju ilgu laiku pārstāvēja grupa "Rammstein".
Kinoakadēmijas balva
Kinoakadēmijas balva var būt:
Malajiešu-polinēziešu valodas
Malajiešu-polinēziešu valodas pieder pie Austronēziešu valodu saimes. Tajās runā 351 miljons cilvēku.
Zenica
Zenica (Zenica) ir Bosnijas un Hercegovinas trešā lielākā pilsēta. Atrodas valsts centrālajā daļā pie Bosnas upes. Liels rūpniecības centrs. Iedzīvotāju vairums ir bosnieši.
Vēsture
Kaut arī Bosnas upes ieleja bija apdzīvota jau no aizvēstures un 1203. gadā mūsdienu Zenicas teritorijā notika bana Kulina sapulce par Bosnijas baznīcas pievienošanos Romas Katoļu baznīcai, ilgus gadsimtus Zenica bija maza, neievērojama pilsētiņa.
1878. gadā Austroungārija okupēja Bosniju, un dažus gadus vēlāk Zenicā nodibināja metalurģisko rūpnīcu. Ļoti strauja Zenicas attīstība sākās pēc 2.pasaules kara, kad pilsēta kļuva par vienu no svarīgākajiem Dienvidslāvijas rūpniecības centriem (Zenicā izgatavoja apmēram 1/2 no Dienvidslāvijas tērauda).
Cilvēki
Zenicā dzimuši:
Marss
Marss var būt:
Oboja
Oboja (fr — 'skaņais koks') ir koka pūšaminstruments. Tas pieder pie dubultmēlīšu instrumentu saimes, jo skaņa tiek radīta, ievibrējot no bambusniedres pagatavotu iemuti, ko sauc par mēlīti. No mēlītes lielā mērā ir atkarīgs instrumenta skanējums. Profesionāli obojisti mēlītes gatavo paši.
Lai gan obojas ziedu laiki bija baroks, pateicoties īpatnējajam skaņas tembram, tā ir sastopama arī džezā (piemēram, Cannonball Adderley Quintet), rokmūzikā (King Crimson albums Red) un popmūzikā. Tomēr lielākoties oboja tiek izmantota akadēmiskajā mūzikā kā solo, ansambļa vai orķestra instruments. Tāpat arī tiek izmantoti obojai radniecīgie instrumenti: angļu rags un oboe d'amore.
Oboja tiek uzskatīta par visgrūtāk apgūstamo pūšaminstrumentu. Tās diapazons ir no mazās oktāvas sibemol līdz trešās oktāvas sol (augšējā robeža lielā mērā ir atkarīga no izpildītāja meistarības).
Visu laiku slavenākais obojists ir Heincs Holigers (Heinz Holliger). Latvijā pazīstamākie no pašreiz aktīvajiem obojistiem ir Normunds Šnē, Pēteris Endzelis, Egils Upatnieks, Mārtiņš Zālīte, Uldis Urbāns, Māris Kuģis, Kristīne Kupča, Dainis Cimermanis, Jana Zeļenska, Anastasija Hotuļova, Daumants Kalniņš, Elīna Kuduma, Katrīna Švalbe, Renāte Lodziņa, Mārtiņš Dovmanis.
Aprikozes
Aprikozes (la) ir rožu dzimtas koki, kā arī šī koka augļi.
Koka lapas ir ieapaļas, olveida, augšpusē nostieptas. Balti vai rozā ziedi, kas zied pirms lapu parādīšanās. Augļi ir kauleņaugi dzeltenīgi sarkanā krāsā, ieapaļi vai eliptiski. Kauliņš ir biezsienu, gluds.
Kālija sulfāts
Kālija sulfāts (K2SO4) ir balta, kristāliska viela, kas šķīst ūdenī. To galvenokārt lieto par minerālmēslojumu. Kālija sulfāts ir sastopams dabā dažu sāļu maisījumu sastāvā (tādos minerālos kā kainīts vai šēnīts). Rūpnieciski kālija sulfātu galvenokārt iegūst no kālija hlorīda un sērskābes.
Tintes pildspalva
Tintes pildspalva ir pildspalva, kas ir pildīta ar tinti. Tinte tiek padota uz rakstāmspalvas galu gravitācijas spēka ietekmē. Vēl ļoti svarīgas ir kapilārās īpašības. Tintes pildspalvas var uzpildīt apmainot vienreizējai lietošanai paredzētu tintes kaseti vai ievadot tinti ar pipetes palīdzību, vai apmainot tintes rezervuāru ar skrūvi vai virzuļa mehānismu, vai arī pielietojot kādu no iesūkšanas metodēm caur rakstāmspalvu no tintes pudeles. Lai iesūknētu tinti, veclaicīgajām tintes pildspalvām iekšpusē atradās gumijas maisiņš, kuru varēja saspiest un atlaist.
Vēsture
Agrākajos vēsturiskajos avotos pirmās rezervuāra pildspalvas ir datētas 10. gadsimta beigās. 953. gadā Ēģiptes kalifs Al-Muizi pieprasīja pildspalvu, kur nesmērētu viņa rokas vai apģērbu. Viņš vēlējās, lai tinte uzglabātos rakstāmrīkā un tā nokļūtu uz rakstāmspalvas galu, pamatojoties uz gravitācijas un kapilaritātes parādībām. Al-Muizi pasūtīja pildspalvas konstrukciju, instruējot to šādi:
Svētais Gars
Svētais Gars ir Dieva gars kristietībā. Vairākumam kristiešu Svētais Gars ir Trīsvienības trešā persona, kas pastāv līdzās Dievam Tēvam un Dievam Dēlam. Tiek uzskatīts ka tas mājo katrā kristīgā cilvēkā.
Atšķirīgi uzskati par Svēto Garu
Pentakosti jeb piecdesmitnieki uzskata, ka Svētais Gars nav Dieva trešā persona, bet gan Dieva dzīvā spēka izpausme.
Dažas baznīcas, kuras neatzīst Trīsvienību, kā unitārieši, Jehovas liecinieki un kristadelfieši uzskata, ka Svētais Gars ir Dieva darbības izpausme.
1828. gads
1828. bija garais gads, kas sākās otrdienā.
Jaunatnes olimpiskās spēles
Jaunatnes olimpiskās spēles ir starptautiskas daudzu sporta veidu sacīkstes, kas notiek ik 4 gadus un dalās ziemas un vasaras Jaunatnes olimpiskajās spēlēs. Pirmās Jaunatnes olimpiskās spēles notika 2010. gadā Singapūrā, bet ziemas olimpiskās spēles pirmo reizi notiks 2012. gadā Insbrukā, Austrijā. Jaunatnes olimpiskajās spēlēs var piedalīties sportisti vecumā no 14 līdz 18 gadiem. Šādu sporta sacensību koncepciju 1990. gadu beigās izstrādāja austrietis Johans Rozencofs.
Latvijas futbola izlase 2000. gadā
'''Latvijas futbola izlase 2000. gadā''' aizvadīja 9 spēles, no kurām divās izcīnīja uzvaras, bet septiņās piedzīvoja zaudējumus.
2000. gada sezonu Latvijas izlase uzsāka ar pārbaudes spēļu turnīru Kiprā. Tajā visās 3 spēlēs Latvija piedzīvoja zaudējumus, piekāpjoties Rumānijai (0-2), Slovākijai (1-3) un Lietuvai (1-2). Aprīlī Latvijas izlase aizvadīja vēl vienu draudzības spēli ar lietuviešiem, spēlē Kauņā zaudējot ar rezultātu 1-2. Jūnijā Rīgā draudzības spēlē pret Somijas valstsvienību Latvija izcīnīja pirmo uzvaru 2000. gada sezonā, pārspējot pretiniekus ar 1-0. Abās spēlēs pret Lietuvu, kā arī mačā ar Somiju, visus vārtus Latvijas izlases labā guva uzbrucējs Ēriks Pelcis, kurš savās pirmajās 3 spēles izlases sastāvā izcēlās ar 3 vārtu guvumiem. Augustā Latvijas izlase aizvadīja pēdējo draudzības spēli pirms kvalifikācijas turnīra, kurā ar 0-1 zaudēja Baltkrievijai. Šī spēle kļuva zīmīga ar to, ka pirmoreiz Latvijas izlase savu mājas spēli aizvadīja jaunatklātajā Skonto stadionā.
Septembrī Latvijas futbola izlase uzsāka dalību 2002. gada Pasaules kausa kvalifikācijas turnīrā. Pirmajā spēlē Latvija savā laukumā ar 0-1 zaudēja Skotijai, vienīgos vārtus zaudējot spēles 89. minūtē. Nākamajā spēlē oktobrī Latvija piedzīvoja sagrāvi Skonto stadionā pret Beļģijas izlasi ar rezultātu 0-4, bet gadu noslēdza ar uzvaru izbraukumā pār Sanmarīno ar 1-0.
Visas sezonas laikā Latvijas izlase guva tikai 5 vārtus, kā arī piedzīvoja pamatīgu kritumu FIFA rangā, gada laikā tajā noslīdot par 32 vietām uz leju.
Spēles
🇱🇻 latvia: Aleksandrs Koliņko — Viktors Lukaševičs, Mihails Zemļinskis, Igors N. Stepanovs (Valentīns Lobaņovs 80'), Aleksandrs Isakovs, Juris Laizāns — Vitālijs Astafjevs (Renārs Vucāns 82'), Oļegs Blagonadeždins, Andrejs Rubins (Nikolajs Poļakovs 70') — Marians Pahars, Andrejs Štolcers.
🇱🇻 latvia: Andris Vaņins — Juris Laizāns, Igors Korabļovs, Aleksejs Pašins, Valentīns Lobaņovs — Nikolajs Poļakovs, Renārs Vucāns (Andrejs Štolcers 70'), Andrejs Rubins, Genādijs Soloņicins (Viktors Lukaševičs 54') — Vladimirs Koļesņičenko, Māris Verpakovskis.
🇱🇻 latvia: Aleksandrs Koliņko — Juris Laizāns, Igors Korabļovs, Mihails Zemļinskis, Viktors Lukaševičs — Nikolajs Poļakovs, Renārs Vucāns, Valentīns Lobaņovs, Andrejs Rubins (Genādijs Soloņicins 70') — Ēriks Pelcis, Vladimirs Koļesņičenko.
🇱🇻 latvia: Aleksandrs Koliņko — Juris Laizāns, Igors N. Stepanovs (Artūrs Zakreševskis 46'), Mihails Zemļinskis, Valentīns Lobaņovs — Imants Bleidelis, Nikolajs Poļakovs, Vitālijs Astafjevs, Andrejs Rubins — Ēriks Pelcis (Renārs Vucāns 63'), Andrejs Štolcers (Vladimirs Koļesņičenko 70').
🇱🇻 latvia: Aleksandrs Koliņko — Juris Laizāns, Igors N. Stepanovs, Valentīns Lobaņovs, Valērijs Ivanovs — Imants Bleidelis, Nikolajs Poļakovs (Oļegs Blagonadeždins 56'), Vitālijs Astafjevs, Andrejs Rubins — Marians Pahars, Andrejs Štolcers (Ēriks Pelcis 46').
🇱🇻 latvia: Aleksandrs Koliņko — Juris Laizāns, Igors N. Stepanovs, Valentīns Lobaņovs (Artūrs Zakreševskis 90'), Oļegs Blagonadeždins (Nikolajs Poļakovs 76') - Imants Bleidelis (Viktors Dobrecovs 78'), Valērijs Ivanovs, Vitālijs Astafjevs, Andrejs Rubins — Marians Pahars (Mihails Miholaps 60'), Andrejs Štolcers.
🇱🇻 latvia: Aleksandrs Koliņko — Juris Laizāns, Igors N. Stepanovs, Valentīns Lobaņovs, Oļegs Blagonadeždins — Imants Bleidelis, Valērijs Ivanovs, Vitālijs Astafjevs, Andrejs Rubins — Marians Pahars, Andrejs Štolcers.
🇱🇻 latvia: Aleksandrs Koliņko — Juris Laizāns, Igors N. Stepanovs, Valentīns Lobaņovs (Mihails Zemļinskis 75'), Oļegs Blagonadeždins (Nikolajs Poļakovs 63') — Imants Bleidelis, Valērijs Ivanovs, Vitālijs Astafjevs, Andrejs Rubins — Marians Pahars, Andrejs Štolcers (Ēriks Pelcis 68').
🇱🇻 latvia: Aleksandrs Koliņko — Igors Troickis, Igors N. Stepanovs, Mihails Zemļinskis, Oļegs Blagonadeždins — Imants Bleidelis, Juris Laizāns, Vitālijs Astafjevs, Andrejs Rubins (Māris Verpakovskis 66') — Marians Pahars, Aleksandrs Jeļisejevs (Valērijs Ivanovs 84').
Bauska
Pilsētas kopplatība ir 609,4 ha. Apbūve aizņem 509,2 ha. Pilsētas ielu kopgarums ir 37 km.
Nosaukums
Pilsētā dzīvojošās tautības pilsētu ir saukušas dažādi; vācieši Bauske vai Bausken, ebreji Boisk vai Boysk, poļi Bowsk, krievi Бауск. Par pilsētas nosaukuma izcelsmi ir daudzas un dažādas versijas: Jūliuss Dērings (Julius Döring) Bauskas vārda izcelsmi meklēja vācu valodā un to saistīja gan ar bauchen 'uzblīst, uzpampt', gan ar Baush 'izliekums, pakalns, plato'. Jānis Endzelīns vietvārda izcelsmi meklēja latviešu valodā un skaidroja, ka vārds "bauska" senatnē tika lietots, apzīmējot sliktu pļavu vai arī vecu, sakritušu māju. Viņš pieļāva, ka pilsētas nosaukums varbūt cēlies arī no vārda "bauze", kas apzīmēja neauglīgu pakalna galu. Abi pētnieki vienprātīgi atzina, ka sākotnēji šis nosaukums attiecās tikai uz Bauskas pili, bet tikai vēlāk to attiecināja uz pilsētveida apmetni.
Vēsture
Līdz 13. gadsimtam Bauskas apkārtne atradās Upmales zemē, vēlāk Livonijas Konfederācijas sastāvā. 15. gadsimta vidū Livonijas ordenis Mēmeles un Mūsas sateces vietā uzbūvēja Bauskas pili, blakus cietoksnim izveidojās Vairogmiests.
Kopš 1561. gada Bauskas pils bija viena no Kurzemes un Zemgales hercogistes valdnieka Gotharda Ketlera rezidencēm.
Pēc Livonijas kara beigām 1584. gadā hercogs Gothards Ketlers lika amatnieku apmetni pārvietot tālāk no pils tagadējās Bauskas vecpilsētas vietā. 1609. gadā hercogs Frīdrihs Ketlers Bauskas pilsētai dāvināja zīmogu ar lauvas attēlu.
Lielā Ziemeļu kara laikā 1706. gadā krievu karaspēks atkāpjoties uzspridzināja Bauskas pili, turpmāk to vairs neatjaunoja. Pēc kara beigām Lielā mēra epidēmijas laikā nomira aptuveni puse no Bauskas iedzīvotājiem.
Ģeogrāfija
Attālums no Bauskas līdz Rīgai — 67 km, līdz Jelgavai — 48 km, līdz Skaistkalnei — 33 km.
Vidējā gaisa temperatūra janvārī ir −5 °C, jūlijā — 17—17,5 °C. Nokrišņu daudzums ap 500—650 mm gadā. Veģetācijas perioda ilgums 185—190 dienas.
Iedzīvotāji
Pamatraksts: Bauskas demogrāfija
Pilsētas iedzīvotāju skaita izmaiņas gadsimtu gaitā saistītas ar Bauskas likteni karos, epidēmijās, kā arī kopējo reģiona ekonomisko situāciju. Vairākkārt pilsētu skāra mēra epidēmija. 1623. gadā izmiruši gandrīz visi iedzīvotāji, un daudz upuru bija arī 1660. gadā. Lielu postu Bauskai nodarīja mēra epidēmija 1711. gadā. No mēra bojā gāja viena trešā daļa pilsētas iedzīvotāju. Daudzi nami palika pilnīgi tukši.
ledzīvotāju skaits Bauskā strauji palielinājās 19. gadsimta 2. pusē un padomju okupācijas gados, kad tas gandrīz divkāršojās. 1914. gadā Bauskā sasniedza savu lielāko iedzīvotāju skaitu Krievijas Impērijas sastāvā. Pirms Pirmā pasaules kara apmēram puse iedzīvotāju bija vācieši un ebreji, bet padomju okupācijas gados pieauga krievu īpatsvars.
Zosnas katoļu baznīca
Zosnas Svētā Erceņģeļa Miķeļa Romas katoļu baznīca ir Romas katoļu Rīgas metropolijas Rēzeknes-Aglonas diecēzes draudzes baznīca. Tā atrodas Rēzeknes novada Lūznavas pagasta Zosnā. Dievnams ir viena no mazākajām koka baznīcām Latgalē un vecākā Rāznas nacionālā parka baznīca. Tā ir valsts arhitektūras piemineklis.
Draudze
Draudze iekļaujas Romas Katoļu Rīgas Metropolijas klēra Rēzeknes-Aglonas diecēzē. Draudzi apkalpo prāvests Haralds Broks. Zosnas draudze nodibināta 1921. gadā, tā radusies, atdalot sādžas no Pušas un Dukstigala draudzēm. Draudzei ir septiņas kapsētas — Rēznas kapsēta, Miera kapsēta, Gineviču kapsēta, Biržgaļu kapsēta, Stašuļu kapi, Lipušku kapi, Lucišku kapsēta.
Draudzes lielākie svētki
Draudzes lielākie svētki un atlaidu dienas ir Svētā Padujas Antona diena, Vissvētākās Jaunavas Marijas skapulāra svētki, Svētā Erceņģeļa Miķeļa svētki (40 stundas), Svētā Stefana diena.
Tehniska informācija
Zosnas baznīca ir koka guļbūves viennavas celtne uz akmens mūra pamata, apšūta ar dēļiem, ar skārda jumtu un koka grīdu. Ēka darināta tikai ar cirvi, izmatojot pašu kaltās naglas. Tā ir 10 metrus gara un 7 metrus plata. Virs dievnama ieejas ir neliels četrstūrveida zvanu tornis, ko rotā kalts krusts. Baznīcu slēdz ar vairāk nekā 100 gadus vecu atslēgu. Pa kreisi no baznīcas atrodas neliels tornītis ar senu vara zvanu. Ap baznīcu ir mūra žogs ar ķieģeļu mūra vārtiem, kas ir arkveidīgi ar trim tornīšiem..
Interjers
Baznīcā ir trīs altāri. Galvenajā altārī ir ievietota Svētā Miķeļa glezna, sānu altāros redzamas Svētā Antona un Jaunavas Marijas glezna "Madonna ar bērnu". Daži rituālu priekšmeti kā krucifikss un gleznas ir 50 gadus vecākas par pašu dievnamu, jo tie tika atvesti no nojauktās Regžu baznīcas.
Palermo
Palermo (it, scn) ir pilsēta Itālijas dienvidos, osta Sicīlijas ziemeļkrastā pie Tirēnu jūras. Sicīlijas reģiona galvaspilsēta un lielākā pilsēta. Palermo provinces centrs.
Pilsēta bagāta ar daudzu gadsimtu un stilu arhitektūras pieminekļiem, jo pilsēta bijusi dažādu kultūru (rietumu, Bizantijas, arābu) ietekmē. Vērtīga ir Palermo normāņu arhitektūra.
Ievērojamākie arhitektūras pieminekļi:
Viens no dīvainākajiem vēstures pieminekļiem ir kapucīņu katakombas (kapenes) — sāktas lietot tikai 1599. gadā, un lietotas līdz pat XX gs. 20. gadiem. Katakombās ir izliktas mirušo apģērbtas mūmijas.
Palermo ir pazīstama arī kā itāļu mafijas dzimtene.
Vēsture
Palermo dibinājuši feniķieši VIII gs. p.m.ē. Iespējams viņi to saukuši par Zīzu (Zîz). Grieķu vārds pilsētai bija Panorma (Panormus), no kā cēlies mūsdienu nosaukums. Jāpiezīmē, ka šī pilsēta nekad nav bijusi grieķu kolonija.
Palermo paliek feniķišu (Kartāgas) īpašums līdz Pirmajam pūniešu karam (264.-241. p.m.ē.), kad Sicīlija nonāk Romas varā. Romas valdīšanas laikā Sicīlijas galvenā pilsēta bija Sirakūzas.
Pēc Rietumromas impērijas krišanas V gs. Sicīlija un Palermo nonāk Bizantijas varā. 827. gadā Palermo ierodas Bizantijas prefekta uzaicinātie arābi, kuri sagrābj varu, un līdz 905. gadam ieņem visu Sicīliju. Arābi pārvieto Sicīlijas emirāta galvaspilsētu uz Palermo. Musulmaņu varas gados Palermo kļūst par plaukstošu pilsētu. Palermo atradušās 300 mošejas. Arī kristiešiem un ebrejiem bija atļauts darboties pilsētā.
1060. gadā Palermo ieņem normāņi Rudžero I vadībā. Līdz 1091. gadam Rudžero I ieņem visu Sicīliju un nodibina Sicīlijas karalisti. Laika gaitā arābu un normāņu kultūru elementi izveidojuši īpašo Palermo arhitektūras un sadzīves stilu.
1194. gadā Sicīlija iekļaujas Svētajā Romas impērijā. Palermo ir imperatora Frīdriha II iemīļotā pilsēta. No 1266. līdz 1282. gadam Palermo valda Anžū dinastija, līdz 1479. gadam ir Aragonas karalis, bet vēlāk — Spānijā karalis.
1734. gadā Palermo zaudē galvaspilsētas statusu, jo Sicīlija tiek pievienota Neapoles karalistei, izveidojot Abu Sicīliju karalisti ar galvaspilsētu Neapolē.
1860. gadā Palermo iekļaujas jaunajā Itālijas valstī.
Cilvēki
Palermo dzimuši:
Rafals Majka
Rafals Majka (pl; dzimis ) ir profesionāls Polijas šosejas riteņbraucējs, kurš pārstāv UCI ProTeam komandu .
Zvejnieks (nozīmju atdalīšana)
Zvejnieks var būt:
Rafals Majka
2013. gadā viņš pirmoreiz piedalījās Giro d'Italia un iesaistījās cīņā ar Karlosu Betankuru par uzvaru jauno braucēju klasifikācijā, šajā cīņā gan priekšpēdējā posmā piekāpjoties kolumbietim. Noslēgumā viņš ierindojās septītajā vietā kopvērtējumā, astoņas minūtes aiz uzvarētāja Vinčenco Nibali. Gadu vēlāk viņš uzlaboja savu rezultātu, iegūstot sesto vietu.
2014. gada Tour de France Majka uzvarēja divos kalnu posmos un kalnu klasifikācijas kopvērtējumā. 2015. gada sacensībās viņš uzvarēja vienā no sacensību posmiem. 2016. gada Tour de France Majka atkārtoti uzvarēja kalnu klasifikācijas kopvērtējumā.
2016. gada vasaras olimpiskajās spēlēs izcīnīja trešo vietu grupas braucienā, finišējot aiz Grega Van Avermāta un Jakoba Fūglsanga, kas kopīgi panāca viņu divus kilometrus pirms finiša.
2020. gada oktobrī Majka parakstīja līgumu ar .
Platknābja pūslītis
Platknābja pūslītis (Phalaropus fulicarius) ir neliels bridējputns, kas sastopams Ziemeļu puslodes polārajos apgabalos, bet ziemo okeānu piekrastēs ap ekvatoru un Dienvidu puslodē. Latvijā rets caurceļotājs. Platknābja pūslītis ir īpašs ar to, ka 11 mēnešus gadā tas pavada tālu jūrā, kas nav raksturīgi citiem bridējputniem, kā arī ar to, ka mātītes ir lielākas un riesta laikā krāšņākas nekā tēviņi. Ģeogrāfisko variāciju nav.
Izplatība
Ligzdo cirkumpolāri Ziemeļu puslodes piekrastēs un tundrās gar Ziemeļu ledus okeānu. Ziemo Atlantijas okeāna piekrastēs, Āfrikā un Dienvidamerikā, un Klusā okeāna piekrastēs Dienvidamerikā, daļa Amerikā ligzdojošo putnu ik gadu veic migrācijas ceļu no vienas puslodes polārajiem apgabaliem līdz otras puslodes polārajiem apgabaliem.
Izskats
Platknābja pūslītim līdzīgi kā citiem pūslīšiem mātīte ir lielāka un riesta laikā krāšņāka nekā tēviņš. Šajā periodā tai ir balti vaigi, kas kontrastē ar melno galvas virsu, knābis - dzeltens ar melnu galu, kakls un ķermenis — sarkanrudi. Spārnu virspuses un mugura ir melni svītrotas ar salmu dzeltenām garensvītrām, kājas - gaiši zilpelēkas. Tēviņa apspalvojums nedaudz līdzīgs, tomēr nav tik košs un kontrastains. Ārpus ligzdošanas sezonas abi dzimumi kļūst gaiši un izskatās vienādi. Tiem ir melni knābji, balta galva, kakls, krūtis un vēders. Mugura — pelēka, bet pāri acīm līdzīgi kā brilles stiepjas plata, melna apspalvojuma josla.
Platknābja pūslītis ir viens no mazākajiem bridējputniem. Tā ķermeņa garums ir apmēram 20—22 cm, spārnu plētums 37—40 cm, tēviņa svars 50 g, mātītes 63 g. Raksturīgs tievs, garš knābis, kurš pie pamatnes ir platāks nekā šaurknābja pūslītim. Šī salīdzinājuma dēļ suga ir ieguvusi savu latvisko nosaukumu, kas ir putna izskatam pretrunīgs. Pēcligzdošanas laikā pūslīšu sugas savstarpēji maz atšķiras. Atšķiršanai no šaurknābja pūslīša izmantojamās pazīmes ir knābja pamatnes platums un krāsa - platknābja pūslītim tas ir platāks un nav pilnībā melns, kā arī nelielas nianses apspalvojuma krāsā.
Ligzdošana
Netipiski lielākajai daļai putnu, mātīte ir tā, kas cīnās par tēviņa uzmanību ar citām mātītēm. Tēviņš ir tas, kurš izvēlas sev pāri. Pēc sapārošanās mātīte ūdenstilpes krastā izskrāpē nelielu iedobi, ko izklāj ar dažādiem materiāliem — zāli, sausām lapām, spalvām un ķērpjiem, reizēm pat ar maziem akmentiņiem. Izdējusi 3 olas, mātīte pamet tēviņu jauna tēviņa meklējumos, bet iepriekšējais tēviņš uzsāk perēšanu. Reizēm mātīte atgriežas, lai izdētu vēl ceturto olu. Inkubācijas periods ilgst 17—26 dienas. Par putnēniem rūpējas tikai tēviņš. Izšķiļoties mazuļus klāj dūnas, un jau pēc īsa brīža tie spēj skriet, peldēt un meklēt barību kopā ar tēvu. Līdzko olu dēšana ir beigusies, mātītes dodas uz ziemošanas vietām, pametot tēviņus vienus pašus.
Aizsardzība
Platknābja pūslītis ligzdo plašā areālā cilvēka maz skartos polārās tundras apvidos, tāpēc suga nav apdraudēta.
Burgasa
Burgasa (bg) ir pilsēta Bulgārijas dienvidaustrumos pie Melnās jūras. Otrā lielākā (aiz Varnas) Bulgārijas pilsēta pie Melnās jūras un valsts lielākā jūras osta. Apkaimē vairākas kūrortpilsētas. Ap pilsētu atrodas Burgasas ezeri.
Vēsture
Burgasas priekštece ir viduslaiku grieķu apmetne Pirgosa (Πύργος), tulkojumā "tornis". Līdz Bulgārijas neatkarības nodibināšanai 1878. gadā Burgasa bija neliela, grieķu apdzīvota pilsētiņa. Neatkarīgās Bulgārijas laikā tā kļuva par Bulgārijas dienvidu piekrastes galveno centru ar attīstītu naftas un ķīmisko rūpniecību. 1903. gadā pilsētā ienāca dzelzceļš, kas paātrināja tās attīstību. Sociālistiskās Bulgārijas laikā pilsēta spēja saglabāt savu 20. gadsimta sākuma arhitektūru.
1827. gads
1827. bija parastais gads, kas sākās pirmdienā.
Japāņi
Japāņi ir nācija, kas cēlusies no Japānas arhipelāga un ir tā galvenie iedzīvotāji. Pasaulē ir aptuveni 130 miljoni japāņu, no kuriem aptuveni 127 miljoni dzīvo Japānā. Pārsvarā runā japāņu valodā.
Sojuz TMA-20
Sojuz TMA-20 (ru) bija pilotējams Krievijas kosmosa kuģis apkalpes nogādāšanai uz Starptautisko kosmisko staciju (SKS).
Starts notika. Uz zemes atgriezās
Apkalpes
Kuģa Sojuz TMA-20 apkalpe augšupceļā un lejupceļā:
Rezerves apkalpe:
Pirmsstarta sagatavošana
Pēc kosmosa kuģa pārvešanas pa dzelzceļu no rūpnīcas uz starta vietu, atverot transportēšanas konteineri Baikonuras kosmodromā, tika konstatēts, ka Sojuz TMA-20 ir bojāts. Transportēšanas laikā pa dzelzceļu bija nolūzis viens no stiprinājumiem, un kosmosa kuģis nokritis uz grīdas. Tika secināts, ka nolaižamā aparāta apakša ir nobīdījusies par 1,5 mm. Lai pārbaudītu, vai tajā nav radušās mikroplaisas, tika nolemts nolaižamo aparātu nomontēt un nosūtīt atpakaļ uz rūpnīcu. Amatpersonas sākotnēji apgalvoja, ka šis incidents neietekmēs plānoto starta datumu 13. decembrī. 12. oktobrī no Maskavas ar lidmašīnu tika atvests nolaižamais aparāts no Sojuz TMA-21, kuram starts paredzēts 2011. gada pavasarī. Ar šo pašu lidmašīnu atpakaļceļā tika aizvesta bojātā kapsula. Vēlāk starta datums tika pārcelts uz 15. decembri.
Lidojuma gaita
Starts notika 19:09:25 UTC ar nesējraķeti Sojuz-FG no Baikonuras kosmodroma 1. starta laukuma 5. palaišanas iekārtas.
Ar SKS kosmosa kuģis saslēdzās 17. decembrī 20:12 UTC pie Rassvet moduļa. Tuvošanās un saslēgšanās operācijas notika automātiskā režīmā.
21:35:17 UTC Sojuz TMA-20 atvienojās no SKS. Pēc atvienošanās tika veikta stacijas fotosesija, lai iemūžinātu unikālo stacijas konfigurāciju, kad tā ir praktiski pabeigta un pie tās piekabinājušies kosmosa kuģi: ASV Space Shuttle (Endeavour [misija STS-134]), Eiropas ATV (Johannes Kepler), Krievijas Sojuz (Sojuz TMA-21) un Progress (Progress M-10M). 24. maijā 02:27 UTC nolaižamais aparāts nolaidās 147 km uz austrumiem no Kazahstānas pilsētas Žezkazghanas.
Luijs VI Resnais
Luijs VI Resnais (fr, dzimis, miris ) bija franku ķēniņš (1108—1137). Filipa I un Holandes Bertas dēls.
Biogrāfija
Par Resno iesaukts sava varenā un tuklā auguma dēļ. Skolojies klosterī. Karojis ar vasaļiem — "baroniem laupītājiem" —, lai nosargātu karaļa tiesības, baznīcas un sabiedrisko kārtību Parīzes apkārtnē, un ar Anglijas karali par tā tīkojumiem Normandijā. Sargājot baznīcas intereses, 1101. gadā samierināja Sendenī abatiju ar baronu Bušāru de Monmaransī. 1111. gadā Luijs VI ieņēma Hugo de Puizē pili, jo tas laupīja un postīja klosterus un pilis.
1119. gadā pie Brenevilas cieta smagu sakāvi kaujā ar Anglijas karali Henriju I, taču Luijam VI izdevās nosargāt strīdīgās teritorijas. Tā kā Luijs VI aktīvi pabalstīja Romas pāvestu Kalikstu II, 1124. gadā sākās karš ar Romas impēriju. Pateicoties vasaļu atbalstam, Luijs VI piespieda imperatoru Heinrihu V atkāpties.
Miris 1137. gada 1. augustā Betizī-Senpjēras pilī no dizentērijas. Apglabāts Sendenī bazilikā.
22. novembris
22. novembris ir gada 326. diena (327. garajā gadā) pēc Gregora kalendāra. Līdz gada beigām ir atlikušas 39 dienas.
Vārda dienas
Aldis, Aldris, Alfons
Gruzijas PSR karogs
Gruzijas PSR karogs bija Gruzijas PSR simbols. Šo karogu bijusī Gruzijas PSR pieņēma. Karoga platuma un garuma attiecība ir 1:2.
Dienvidu reģions
Dienvidu reģions ir viens no desmit Kamerūnas reģioniem, atrodas valsts dienvidu daļā. Robežojas ar Piekrastes reģionu ziemeļos, ar Centrālo reģionu ziemeļaustrumos, ar Austrumu reģionu austrumos un ar Ekvatoriālo Gvineju, Gabonu un Kongo Republiku dienvidos. Dienvidu reģionu rietumos apskalo Gvinejas līcis. Reģiona kopējā platība ir 47 110 km2 un tas ir ceturtais lielākais Kamerūnas reģions pēc platības. 2005. gadā Dienvidu reģionā dzīvoja 634 655 iedzīvotāji (mazākais Kamerūnas reģions pēc iedzīvotāju skaita). Reģiona administratīvais centrs un lielākā pilsēta ir Ebolova.
Aleksejs Loskutovs
Aleksejs Loskutovs (dzimis ) ir latviešu jurists (zvērināts advokāts) un politiķis. Bijušais Korupcijas novēršanas un apkarošanas biroja priekšnieks (2004—2008). Kopš 2009. gada pievērsies politikai. Bija 12. Saeimas deputāts (ievēlēts no partijas "Vienotība"). Bijis arī iepriekšējo divu Saeimas sasaukumu deputāts. 2019. gadā bija Eiropas Parlamenta deputāts.
Juridiskā karjera
No 1984. līdz 1987. gadam A. Loskutovs strādāja Rīgas pilsētas Iekšlietu pārvaldē kā izmeklētājs, vēlāk Iekšlietu ministrijas Sodu labošanas iestāžu pārvaldē kā instruktors. 1991. gadā uzsāka pedagoģisko darbību Latvijas Policijas akadēmijā kā asistents, vēlāk lektors, docents un asociētais profesors. Vairākus gadus lasījis lekcijas un vadījis akadēmisko darbu izstrādi arī citās augstskolās: Biznesa institūtā "RIMPAK Livonija", Baltijas Starptautiskajā akadēmijā, Biznesa augstskolā "Turība" un Daugavpils Universitātē.
A. Loskutovs tika atjaunots amatā. Saeima, saskaņā ar KNAB likuma 4. panta pirmo daļu un 5. panta sestās daļas 12. punktu, pamatojoties uz ģenerālprokurora vadītās komisijas atzinumu un ievērojot Ministru kabineta ieteikumu, pieņēma lēmumu atbrīvot A. Loskutovu no KNAB priekšnieka amata.
2009. gadā A. Loskutovs kļuva par zvērinātu advokātu. 2010. gada maijā, pēc tam, kad sakarā ar VID datu noplūdi tika aizturēts Ilmārs Poikāns, A. Loskutovs uzņēmās viņa aizstāvību. Līdz ar ievēlēšanu Saeimā A. Loskutovs vairs nedrīkst strādāt kā zvērināts advokāts.
No 2019. gada rudens Loskutovs strādā Finanšu izlūkošanas dienestā Sadarbības koordinācijas nodaļas vadītāja amatā.
Politiskā darbība
2010. gadā kandidēja 10. Saeimas vēlēšanās no "Vienotības" saraksta (saraksta izveidē piedalījās arī SCP) Latgales vēlēšanu apgabalā, kur bija saraksta pirmais numurs. Ievēlēts 10. Saeimā. 2011. gadā Saeimas ārkārtas vēlēšanās ievēlēts 11. Saeimā. 2014. gadā nesekmīgi kandidēja Eiropas Parlamenta vēlēšanās, toties tika ievēlēts 12. Saeimā.
2017. gada jūlijā izstājies no partijas "Vienotība". Kopā ar bijušajiem "Vienotības" biedriem Ilzi Viņķeli, Lolitu Čigāni, Andreju Judinu un Intu Dālderi 2017. gada 26. augustā dibinājis partiju "Kustība Par!", no kuras izstājies 2018. gada janvārī pēc nesaskaņām ar partijas valdi par partijas stratēģisko darbību. Atkārtoti iestājās partijā "Vienotība" un kandidēja 13. Saeimas vēlēšanās no apvienības "Jaunā Vienotība" saraksta, taču netika ievēlēts.
Pēc Krišjāņa Kariņa ievēlēšanas Ministru prezidenta amatā, 2019. gadā A. Loskutovs ieņēma viņa vietu Eiropas Parlamentā. A. Loskutovs kandidēja arī 2019. gada Eiropas Parlamenta vēlēšanās, taču netika ievēlēts.
Privātā dzīve
Aleksejs Loskutovs ir dzimis Rīgā. Viņš ir precējies un ir četru bērnu tēvs. Viens bērns dzimis pirmajā laulībā ar Larisu Loskutovu, divi — otrajā laulībā un ceturtais — sievai Sandrai Šimkus.
Alekseja dzimtā valoda esot krievu, bet brīvi pārvalda arī latviešu valodu.
Civilsieva
2004. gadā laikraksts "Diena" vērsās pie ģenerālprokurora Jāņa Maizīša, lūdzot izvērtēt iespējamo A. Loskutova interešu konfliktu, pieņemot lēmumus par savu padoto Sandru Šimkus, ar kuru viņam ir kopdzīve, līdz ar to tieši vai netieši ar lēmumu ietekmējot arī savas personiskās vai mantiskās intereses. Ģenerālprokuratūras pārstāvis tolaik laikrakstam atbildēja, ka kopdzīves esamība pēc Civillikuma nav uzskatāma par laulību, līdz ar to Loskutovu un Šimkus nevarēja uzskatīt par laulātiem.
Interešu konflikts attiecībā pret KNAB darbinieci Šimkus, ar kuru Loskutovam ir kopīgs bērns, tika novērsts 2007. gada maijā, ar premjera rīkojumu funkcijas pieņemt lēmumus par KNAB nodaļas vadītāju Šimku deleģējot KNAB priekšnieka vietniekam.
Naudas iztrūkums
Vēlā 2008. gada pavasarī KNAB publiskoja konstatēto aptuveni 135 000 latu naudas iztrūkumu. Kaut gan naudas nozagšanā tika vainoti divi KNAB darbinieki, Loskutovam tika pārmesta iespējamā viņa kā iestādes vadītāja atbildība, nepietiekami nodrošinot iekšējās kontroles sistēmas, kas palīdzētu šādus pārkāpumus novērst. KNAB priekšnieka atbildības izvērtēšanai pazudušās naudas lietā tika izveidota speciāla komisija, kuru vadīja LR ģenerālprokurors J. Maizītis. Komisijas atzinumā tika norādīts, ka Loskutovs nav nodrošinājis pienācīgu pakļauto amatpersonu darbības kontroli. Tāpat nebija pienācīgi izvērtētas pirms gada Valsts kontroles revīzijas atzinumā norādītās nepilnības, kā arī trūka visaptverošas un efektīvas iekšējās kontroles sistēmas par kriminālprocesos izņemtās naudas glabāšanu, uzskaiti, apriti un saglabāšanu atbilstoši iekšējā audita likumam.
Komisijas balsojums par atzinumu bija vienbalsīgs. A. Loskutovs norādīja, ka par KNAB notikušajiem likumpārkāpumiem jūtas morāli atbildīgs, tomēr neuzskatīja, ka viņam tādēļ jāpamet KNAB priekšnieka amats. Vēlāk prokuratūras izmeklēšanā netika gūts apstiprinājums tam, ka nauda piesavināta provokācijas nolūkos, lai panāktu A. Loskutova atlaišanu. Abiem apsūdzētajiem KNAB darbiniekiem Rīgas apgabaltiesa piesprieda reālus cietumsodus.
Sny Rigi
Sastāvs
B. Rezņika un J. Griņeva aranžējumi
Latvijas Valsts filharmonijas kamerorķestra stīgu grupa (1,7,9)
Producents Aleksandrs Grīva
Skaņu režisors Kārlis Pinnis
Oglekļa dioksīds
Ogļskābā gāze jeb oglekļa dioksīds (CO2) ir smaga, bezkrāsaina gāze ar nedaudz skābenu smaržu un garšu. Tā veidojas visu oglekli saturošo vielu degšanā.
Atrašanās dabā
Oglekļa dioksīds nelielos daudzumos (ap 0,04%) ir sastopams Zemes atmosfērā. Palielināta oglekļa dioksīda koncentrācija izraisa siltumnīcas efektu. Lielākā daļa atmosfērā nonākušā oglekļa dioksīda tur nonāk sadedzinot oglekli saturošu kurināmo un no vulkāniem. Oglekļa dioksīds ir nepieciešams fotosintēzē.
Iegūšana
Rūpnieciski iegūst no degšanas gāzēm un dabīgo karbonātu (dolomīta) sadalīšanās produktiem. Gāzu maisījumus laiž cauri kālija karbonāta šķīdumam, kurš saista ogļskābo gāzi, veidojot hidrogēnkarbonātu. Karsējot kālija hidrogēnkarbonāta šķīdums atbrīvo CO2. Iegūto oglekļa dioksīdu uzglabā balonos.
Laboratorijas vajadzībām CO2 iegūst, reaģējot karbonātiem vai hidrogēnkarbonātiem (piemēram, marmora gabaliņiem) ar skābēm (sālsskābi).
Īpašības
Šķīstot ūdenī (un reaģējot ar to), oglekļa dioksīds veido ogļskābi. Oglekļa dioksīds ir ogļskābes anhidrīds. Oglekļa dioksīds ir skābais oksīds un reaģē ar sārmiem un bāziskajiem oksīdiem. Atmosfēras spiedienā oglekļa dioksīds var būt tikai gāzveida vai cietā stāvoklī (lai sašķidrinātu šo vielu, nepieciešams vismaz 5 atm spiediens). Cietu oglekļa dioksīdu dēvē par sauso ledu.
Izmantošana
Pārtikas rūpniecībā lieto par konservantu, mīklas irdinātāju un iesaiņojuma gāzi (E290). Sašķidrinātu ogļskābo gāzi (balonos zem spiediena 65-70 atm) lieto ugunsdzēšamajos aparātos un gāzēto dzērienu ražošanai, kā arī pneimatiskajos ieročos un metināšanā ar pusautomātiem (nereti sajaukumā ar argonu, kas dod kvalitatīvāku šuvi).
Sauso ledu izmanto par dzesējošu materiālu.
Cionas nacionālais parks
Cionas nacionālais parks ir nacionālais parks, kurš atrodas Jūtā, ASV. Šis parks dibināts.
Clawfinger
Clawfinger ir zviedru repkora grupa, kas izveidota 1989. gadā.
Singli
Deaf Dumb Blind
Use Your Brain
A Whole Lot of Nothing
Zeros & Heroes
Hate Yourself With Style
Life Will Kill You
21st Century Breakdown (dziesma)
21st Century Breakdown ir amerikāņu poproka grupas Green Day singls no viņu astotā studijas albuma 21st Century Breakdown. Singls tika izdots sadarbībā ar ierakstu kompāniju Reprise Records. Dziesmas videoklips tika izdots 2009. gada 19. oktobrī.
Lukass Radebe
Lukass Radebe (Lucas Radebe; dzimis ) ir bijušais Leeds United un Dienvidāfrikas futbolists, aizsargs.
Savas karjeras laikā Radebe bija atpazīstams kā pasaules līmeņa centra aizsargs un kaislīgs sporta veida vēstnieks.
Savu karjeru viņš uzsāka Dienvidāfrikas komandā Kaizer Chiefs, kam sekoja pārcelšanās uz Anglijas Premjerlīgas klubu Leeds United, kur viņš vairāku gadu gaitā kļuva par kluba leģendu, aizejot no profesionālā futbola pēc, klubā nospēlējis 200 līgas spēles.
Viņš bija ne tikai Leeds United, bet arī Dienvidāfrikas futbola izlases kapteinis. 2002. gada Pasaules kausa turnīrā kur viņš guva savas komandas vienīgos vārtus. Nelsons Mandela, 2002. gadā apmeklējot Līdsas klubu, nosauca viņu par savu varoni.
1826. gads
1826. bija parastais gads, kas sākās svētdienā.
Gagra
Gagra (abhāzu un ru, ka) ir pilsēta pašpasludinātajā Abhāzijas Republikā, de iure Gruzijas Abhāzijas Autonomajā Republikā, rajona centrs. Izvietojusies Melnās jūras ziemeļaustrumu krastā Lielā Kaukāza Bzephas grēdas pakājē. Nozīmīgs klimatiskais piejūras kūrorts.
Latvijas apriņķi
Apriņķis (de; ru) bija otrā vai trešā līmeņa administratīvā vienība Latvijā no 16. gadsimta līdz 20. gadsimta vidum.
Livonijas Pārdaugavas hercogistes sastāvā
1566. gadā Livonijas Pārdaugavas hercogisti iedalīja 4 apriņķos (distriktos) — Rīgas, Cēsu, Turaidas un Daugavpils. Pēc teritoriālām izmaiņām Livonijas kara gaitā 1582. gadā apriņķu vietā tika izveidoti 3 prezidiāti — Cēsu, Pērnavas un Tērbatas, kurus 1598. gadā pārdēvēja par vaivadijām.
Pēc Altmarkas pamiera (1629) Zviedru Vidzemes latviešu daļā izveidoja 2 apriņķus (Rīgas un Cēsu), bet Inflantijas vaivadijā — 4 traktus (Daugavpils, Rēzeknes, Ludzas un Viļakas).
Krievijas Impērijas guberņu sastāvā
1772. gadā Latgali pievienoja Krievijas Impērijai un 1777. gadā tur izveidoja trīs apriņķus (Daugavpils, Rēzeknes un Ludzas). 1783. gadā, attiecinot uz Vidzemi Krievijas Impērijā realizēto guberņu pārvaldes reformu (1775), Rīgas vietniecības latviešu daļā tika radīti 4 apriņķi (Rīgas, Valmieras, Cēsu un Valkas). Kurzemē 1819. gadā par apriņķiem pārdēvēja agrākās pilskunga tiesas (Grobiņas, Aizputes, Ventspils, Kuldīgas, Talsu, Tukuma, Dobeles, Bauskas, Jaunjelgavas un Ilūkstes).
Latvijas Republikas sastāvā
Pēc neatkarības iegūšanas, 1924. gadā tika izveidots jauns administratīvi teritoriālais iedalījums, kas Latviju sadalīja četros (Kurzemes, Zemgales, Vidzemes un Latgales) apgabalos un 19 apriņķos.
LPSR sastāvā
Pēc Otrā pasaules kara, PSRS okupētajā Latvijā jeb Latvijas PSR, apriņķu skaits tika palielināts sākumā uz 20 (1946), bet vēlāk — uz 25 (1947). 1949. gadā apriņķus likvidēja un to vietā radīja jaunu administratīvi teritoriālo iedalījumu, kas Latviju sadalīja rajonos.
Boriss Pugo
Boriss Pugo ( — ) bija latviešu izcelsmes padomju politiķis. Latvijas PSR Valsts Drošības komitejas priekšsēdētājs, LKP CK pirmais sekretārs, PSRS iekšlietu ministrs.
Biogrāfija
Dzimis Kaļiņinā (tagad Tverā) latviešu strēlnieka un PSKP funkcionāra Kārļa Pugo (1896–1955) un viņa sievas Martas, dzimušas Peizumas, ģimenē. Pēc Latvijas okupācijas Otrā pasaules kara laikā kopā ar vecākiem pārcēlās uz dzīvi Rīgā, bet 1941. gadā devās bēgļu gaitās uz Kirovu, 1943. gadā uz Maskavu, kur Boriss Pugo sāka skolas gaitas. 1948. gadā viņa vecāku ģimene atkal pārcēlās uz Rīgu, kur viņš 1955. gadā uzsāka studijas Latvijas Valsts universitātē, bet 1958. gadā tās turpināja jaunizveidotajā Rīgas Politehniskajā institūtā, 1960. gadā iegūstot inženiera mehāniķa kvalifikāciju mašīnbūves tehnoloģijas, metālgriešanas darba galdu un instrumentu specialitātē.